{Introduction
Gadhādhara Bhaṭṭa, 57 Caupāīs and 68 Padas (abbrev. Gadc, Gadp)
Source : Unpublished. Edited, transliterated by Swapna Sharma
Markup : References consist of the abbreviation Gadc and one running number, or Gadp and two numbers, separated by a full stop.
Devanagari re-transliteration : For the automatic transformation of the transliteration back to Devanagari, the passages which are NOT to be transcribed are enclosed by curly brackets.

Text}
{Gadc1} श्रीगोविंद पदारविंद सीमां सिर नाऊं श्रीवृंदावन विपिनमौलि वैभव कछु गाऊं |
{Gadc2} कलिंदी जहां नदी नील निर्मल जल भ्राजै परम तत्व वेदान्त वेद इव रूप विराजै |
{Gadc3} रक्त पीत सित असित लसित अंबुज वन शोभा टोल टोल मदलेल भ्रमत मधुकर मधु लेभा |
{Gadc4} सारस अरू कल हंस कोक कोलाहलकारी अगनित लक्षन पक्षि जाति कहतहि मतिहारी |
{Gadc5} पुलिन पवित्र विचित्र रचित नाना मनि मोती लज्जित है ससि सूर निरषि निसि वासर जोति |
{Gadc6} कंचन कलित गिलाइ लाइ वांधे मनि कूलनि तीर तीर चतुर सुचारू नाना द्रुम मूलनि |
{Gadc7} नव नग सोभा विविध भांति नव पल्लव पत्रा रंग रंग के फूल मनहु विध निर्मित चित्रा |
{Gadc8} कल कलधैत लता प्रतान तिनसों लपटानें वर पराग के पुंज कुंज परत न पहिचानें |
{Gadc9} कहूं करपूर पराग कहूं कुमकुम के पंका कहूं फटिक स्थल विमल मनहुं अकलंक मयंका |
{Gadc10} कहूं अमृत जल भरे विपुल पद‍ँाकर ऐडे मरकत धरनी किरन मनहुं दुर्वांकुर वौड़े |
{Gadc11} इहि विध चिंतामनिनि भूमि संतत तहं सोहैं षटरितु सेवत नित्य कहन उपमा कों को ैहै |
{Gadc12} तहां केकी कुल नृत्य तहां पिक पंचम गावत पूरत भृंग उपंग सबद उघटत पारावत |
{Gadc13} कीर प्रसंसा करत झरत निर्झर मृदंग धुंनि रीझि रीझि सिर धुनत वृक्ष संगीत रीति सुनि |
{Gadc14} थिर चर मन उल्लास विलास विविध तहं दरसें मंद पवन वस परस लता कुसुमांजलि वरसें |
{Gadc15} नित्यानंद कदंब केलि वृंदावन सोभा कोटि कोटि मकरंक रंक ह्वै लागे लेभा |
{Gadc16} कल्पद्रुम की छांह मांह मनि मंडप भारी जगमग जगमग जोति होति सोभा सुषकारी |
{Gadc17} ता मंडप मह योगपीठ पंकज रुचि लागी ताके मन सो उदित होत जो कोई वडभागी |
{Gadc18} ताके पत्र  विचित्र सहस्त्र मध्य किंजल्कै पद‍ँराग की भांति अग्र मुक्ता मनि झलकै |
{Gadc19} कनक वर्न कर्निका कील वज्रन की सोहै मंत्र दसाक्षर रूप कहन महिमां कौं कोहे |
{Gadc20} वनिता जगमग कोटि कोटि संतत ता मांहीं उपमां कों रति उमा रमा रंभादिक नांही |
{Gadc21} वरन वरन अंबर सुरंग कंचुकि तन गाढी मंजन अंजन तिलक हार सोभा सुठि वाढी |
{Gadc22} अंग अंग सोभा समूह श्रेणी रचि वाढी मनहुं माधुरी सिंधु हुते अवहि मिथ काढी |
{Gadc23} सुंदर व्रज युवराज विराजत तिनहं मझारी रूप अनूपम कथन काज सरसुती पचिहारी |
{Gadc24} नील जलद तन स्याम धाम अभिराम पीत पट सिषि सिषंड सेषर ललाट रही छूटि अलक लट |
{Gadc25} विध सुरेष सुंदर सुरंग कुंकुम तमाल दल ललित लेल डोलत कपोल विंवित मनि कुंडल |
{Gadc26} भृकुटि भंग लघु लघु तरंग लेचन सुकोकनद चपल चारु चितवनि चिताइ गत होत मदन मद |
{Gadc27} शुकनासा मुक्ता प्रकास उपमा मन मेरे मनहुं असुर गुर आइ अंक वैठ‍यौ विधु केरे |
{Gadc28} अधर मधुर अरुनिमा जोर वंधूक न पावै विद्रुम विंव जपा प्रसून ऊनता जनावै |
{Gadc29} मुक्ता हीर अनार कुंद दंतन पर वारौं कंवु कंठ कौस्तुभ मयूष रुचि कहत न पारौं |
{Gadc30} गज सुंडाकृति वाहु दंड केयूर रहे वनि मिध हीरा षटुकोन कौन मनि कहै ऐर गनि |
{Gadc31} पौचनि पौची वर जराय मुद्रिका रही फवि कर पल्लव नष जोति जात नक्षत्र पंति दवि |
{Gadc32} कुंददाम वन दाम दाम गुंजामनि की उर तार हार विस्तार चारु सुभ ढुरत हीये पर |
{Gadc33} स्तन दक्षन श्रीवत्स वाम सोहे श्रीरेषा मिध चौकी की चमक चाहि ग्रह थके असेषा |
{Gadc34} त्रिवलि वलित रोमावलि नाभि आवर्त समाना चल दलदल आकार उदर घटना  मन माना |
{Gadc35} चित्रित अंग पटीर कटी तट धटी सुहाई मंद पवन वस फरहराति प्रपदा मिध आई |
{Gadc36} मनि किंकिंनि गुन तडित दाम सम वनी नितंवनु उरू जानु जंघा सुगुल्फ सोभा अवलंवनु |
{Gadc37} नूपुर रव झन झननकार गुरु सिष्य हंसकुल वार वार अभ्यास करत हारे न लही तुल |
{Gadc38} चरन कंज अंगुली पत्र अग्रज नष श्रेनी भुवन चत्रुर्द्दस जित प्रकास उपमा नहि देनी |
{Gadc39} वार वार ससि छीन होइ पुनि पुनि वनि आवै कृष्नचंद्र नष चंद्र चंद्रिका सम नहि पावै |
{Gadc40} श्रीकुंकुंम रंजित सुरम्य आरक्त चरन तल अंकुस कुलिस धुजा जवादि लक्षन अति मंजुल |
{Gadc41} जल कमल स्थल कमल जीति श्रीवस करि राषी कविवर वचन प्रमान मानि वोलत है साषी |
{Gadc42} मुरलीधर वर अधर धरे  मुरली अति नीकी नादामृत वरषाइ हरत सुधि वुधि सवही की |
{Gadc43} वाम भाग सौभाग सीम श्रीराधारमन मनि जाके नव नव प्रीति राग रहे पियतन मन सनि |
{Gadc44} अहि कुल अलि कुल वरहि कुल केस वेस लषि लाजि रहे रसामहि कमलमहि निर्जन वन में भागि |
{Gadc45} वदन सदन आनंद चंद चारुता लजानी नेंन मेंन सर पेंन भेंह धनुही जनु तानी |
{Gadc46} मृग मद तिलकु ललाट पाट ताटंक श्रवन वनि षुलि षुटिला झुलमुली झलक झलमलत महामनि |
{Gadc47} नासा मोती अधर भास भासित थरहरई दसन दाडिमी वीज भीजितां वोल सुषरई |
{Gadc48} चिवुक चारु रुचि रुचिर चकित प्रीतम छवि जोहें स्याम विंदु सुष कंद नंद तन मन मोहे |
{Gadc49} नील सारि सोभा अपार वेनी वनी भारी गौर गात गाती सुजात सोहति रतनारी |
{Gadc50} कंठसिरी मुकतांनि माल चोकी चमकंती भुज मृनाल  नव लाल वलित वलयन की पंति |
{Gadc51} मंनि मुद्रिक केयूर कमल कर पल्लव राते नषर सिषर मानिक्य श्याम अंतर अरुझाते |
{Gadc52} रसना रसद निनाद वाद मन्मथ सों ठान्यों रंभा षंभ समांन जंघ सुंदर मनु मान्यों |
{Gadc53} चरन कंज मंजीर हंस कूजित सम वाजे नष मानिक मदयंति राग तल अधिक विराजै |
{Gadc54} इहि विध नंवल किसोर जोर संतत तिहि सोभै भाव सहित भावना करत किहिं कौं नहिं लेभै |
{Gadc55} जो इहि विध निसि द्यौस चलत वैठे अरु ठाढे करहिं विचार विकार ऐर तौ कत मन वाढै |
{Gadc56} ध्यांनानंद मकरंद सार जिनिके मदमाते भव दव दहन समूह तिनहि लागत नहिं तातें |
{Gadc57} श्रीवृंदावन योगपीठ गोविंद निवासा तहां गदाधर सरन चरन सेवा की आसा |

{Gadp1.1} कवै हरि कृपा करिहो सुरति मेरी एर न कौऊ काटन कौं मोह वेरी |
{Gadp1.2} काम लेभ आदि ए र्निदय अहेरी मिलिकें मन मति मृगी इनि चहूंघा घेरी |
{Gadp1.3} रोपी आय पास पासि दुरासा केरी भटकि देत वाही में फिरि फिरि फेरी |
{Gadp1.4} परी कुपथ कंटक आपदा घनेरी नैकहि न पावति भजि भजन सेरी |
{Gadp1.5} दंभ के आरंभ ही सत संगति डेरी करै क्यौं गदाधर विनु करुना तेरी |
{Gadp2.1} वंसी पटरानी भई उपजी सरस सुवंस जानिकरि हरि गहि पांनि लई |
{Gadp2.2} सोवत श्याम लगाई हृदय सों छिन छिन प्रीति नई याही सों नित मती करत पिय दृष्टि न अनंत गई |
{Gadp2.3} पीवत अधर करति रति कूंजित गति विपरीति ठई वार वार मुंह लावत इहि सव मर्जादा वितई |
{Gadp2.4} करेहैं अंधीन त्रिलेक लेक याकी कीरति जगत छई रस वस भये गदाधर प्रभु यह करी जगत विजई |
{Gadp3.1} जमुना देवी कौंन भलाई नाम रूप गुन लै हरिजूं कौ न्यारि यै अपनि चाल चलाई |
{Gadp3.2} उदवस देस कियौ भ्राता को तुमहि परसि नहि कोउ वुत? जाई जे तन तजत तीर तेरे ते तात तरनि मैं गैल लगाई |
{Gadp3.3} मुक्ति वधू को करें दूतपन अधमनहू को आनि मिलाई आपुन श्याम आन उज्वल करि तात तपत निज सीतलताई |
{Gadp3.4} जल को छलकरि अनल अघनि कौं यह सुनिकै कोऊ क्यौं न पत्याई निसि दिन पक्षिपात पतितन को तदपि गदाधर प्रभु मन भाई |
{Gadp4.1} मेरे कलि कल्मष कुल नासे देषि प्रभात प्रभाकर कन्या वै देषि दोष जात जित तित भये ज्यों मृगराज देषि मृग सन्या |
{Gadp4.2} दै पैम पान पुत्र ज्यौं पोषति जै जग जननी धन्य हो धन्या चाहति देन गदाधरहू निज रमन चरण रज प्रीति अनन्या |
{Gadp5.1} नंदकुल चंद वृषभानु कुल कौमुदी उदित वृंदा विपिन विमल आकासे निकट वेष्टित सषीवृंद वर तारका लेचन चकोर तिन रूप रस प्यासे |
{Gadp5.2} रसिकजन अनुराग उदिध तजी मरजाद भाव अगिनत सुकुमदिनी गन विकासे कहि गदाधर सकल विश्व असुरनि विना भानु भव ताप अज्ञान तम नासे |
{Gadp7.1} दिध मथति नंद नरिंद रानी करति सुत गुणगान नील नीरद अंग दिव्य दुकूल वर परिधान |
{Gadp7.2} केस कुसुमनि किरति मिण ताटंक झलकत कान स्वेदकन गन वदन विधु पर सुधा विंदु समान |
{Gadp7.3} नेति करषत हरष बरषत वलय किंकिनी क्कान पयोधर पय स्रवत चातक कृष्न निदान |
{Gadp7.4} सहस्र आनन कर सकै नहि जासु भाग्य वषान जगत वंद्य गोविंद माता गदाधर करि ध्यान |
{Gadp8.1} गोकुलानंद गोपीजनानंद श्रीनंद नयनानंद नंद प्यारे गिरिराज उद्धरन सुरराजमद हरन वदन पर दुजराज कोटि वारे |
{Gadp8.2} गोप नृप गेहनी गर्भ आकर रतन राधिका कंठ भूषन विलासी असुर लेचन अगोचर महामहिम निजजन करामल परव्रह्म रासी |
{Gadp8.3} गजराज धीर गति मृगराज विक्रमी रसराज रस रसिक वन विहारी भक्तजन भय हरन चरण अपूरण श ारण सकल सुषकरण दुष दोषहारी |
{Gadp8.4} रूपवल कौटि कंदर्प दर्पापहर हर ध्यात पद कमल विश्ववंधे नाम आभास अघरासि विध्वंस कर सकल कल्यान गुंन ग्राम सिंधे |
{Gadp9.1} वंदो नंदजू के पाइ अषिल लेक आधीस जाकी हैं चरावत गाइ |
{Gadp9.2} निगमसार विचार दुर्गम उमापति विश्राम लह्यौ जाके नामते तिहिं नंद नंदन नाम |
{Gadp9.3} पवन पावक इंद्र अनिमिष सूर अज्ञा करत सु प्रभु जाकी पीठि पादुक लै लै आगे धरत |
{Gadp9.4} जासुके सनमंधते भवबंधते निस्तार तासुके कटिदाम को नहि ऐर छोरनहार |
{Gadp9.5} नटति माया नटी भृकुटी भाइ सकति न टारि ताहि जाके गाउ की चुटुकनि नचावहि नारि |
{Gadp9.6} ऐर मम सम दीन उनि सम ऐर कोई उदार क्यौं न करत गदाधरहि निज द्वार कौ परिचार |
{Gadp10.1} वंदो जसोदा पद कमल जिनहि चिंतति जाहि मिटि कलि काल के सव समल |
{Gadp10.2} ज्ञान अरु विज्ञान युत तिनि ध्यांनहूं ते दूर ताहि जौ लै गोद वैठति अंग धूसर धूरि |
{Gadp10.3} सभा में कुरुराज की रिषिराज कियौ बषान कमल भव कमलालया भव नहिन महिम समान |
{Gadp10.4} जगतवंध विमोक्षकारन जासु नामाभास सोई डोलतु भजै जाके विंधवे के त्रास |
{Gadp10.5} कृष्न चातक हेत जाकी पयोधर पय वृष्टि गदाधरु वलि जात चाहत कृपा कोमल दृष्टि |
{Gadp11.1} जय महाराज व्रजराज कुल तिलक गोविंद गोपीजनानंद राधारमण नंद नृप गेहनी गर्भ आकर रतन सिष्टि कष्टद धृष्ट दुष्ट दानव दमन |
{Gadp11.2} वल दलन गर्व पर्वत विदारन वज्र भक्त रक्षा दक्ष गिरराज धर धीर विविध षेला कुश ाल मुश ालधर संग लै चारु चरणांक चित नत तरनि तनया तीर |
{Gadp11.3} कोटि कंदर्प दर्पापहर लावन्य धंन्य वृंदारन्य वन्य भूषन मधुर मुरलिका नाद पीयूष निर्झर महानंद नंदित सकल व्रह्म रुद्रादि सुर |
{Gadp11.4} करु गदाधर विषै वृष्टि करुना दृष्टि दीन कौं त्रिविध संतोप ताप ततपन मैं सुनी तुव कृपा कृपन जन गामिनी वहुरि पैहै कहा मो वरावरि कपन |
{Gadp14.1} सव दुष मिटि जैहै वै चिंतत लेचन विश ाल |
{Gadp14.2} अलकनि की झलकनि लषि पलकनि गति भूलि जाति |
{Gadp14.3} भुव विलास मंद हास रदन छदन अति रसाल |
{Gadp14.4} निंदित रवि कुंडल छवि गंड मुकर झलमलात |
{Gadp14.5} पिछ गुछ कृत अवंतस इंदु विमल विंदु भाल |
{Gadp14.6} अंग अंग जित अनंग माधुरी तरंग रंग |
{Gadp14.7} विमद मद गयंद होत देषत लटकीली चाल |
{Gadp14.8} रतन रसन पीत वसन चारु हार वर सिंगार |
{Gadp14.9} तुलसि रचित कुसुम खचित पीन उर नवीन माल |
{Gadp14.10} व्रज नरेस वंसदीप वृंदावन वर महीप |
{Gadp14.11} श्रीवृषभानु मान पात्र सहज दीन जन दयाल |
{Gadp14.12} रसिकरूप भूप रासि गुंन निधान जान राय |
{Gadp14.13} गदाधर प्रभु जुवती जन मन मानसर मराल है हरि तें हरिनाम वडेरौ ताकौं मूढ करत कत झेरौ |
{Gadp15.1} प्रगट दरस मुचकंदहि दीनों ताहूकों आयुस भयो तप केरौ |
{Gadp15.2} सुत हित नाम अजामिलि लीनों या भव मैं न कियो फिर फेरों |
{Gadp15.3} पर अपवाद स्वाद जिय राच्यो वृथा करत वकवाद घनेरौ |
{Gadp15.4} ताकौ दसयों अंस गदाधर हरि हरि कहा जात है तेरो अघ संहारिणी अधम उधारिनी कलि काल तारिनी मधु मथन गुन कथा |
{Gadp16.1} मंगल विधायनी प्रेमरस दायनी भक्ति अनपायनी होइ जिय सर्वथा |
{Gadp16.2} मिथ वेद गिथ गंरथ किथ कही व्यासादि अजहूं आधुनिकतम कहत है मति यथा |
{Gadp16.3} परम पद सोपान करि गदाधर पान आन आलाप तें जात जीवनि वृथा |
{Gadp19.1} मनहुं मनि नील के षंभ ऊपर सिषी नृत्य आरंभ किय अति उतंगे |
{Gadp19.2} प्रथम तरु तुंग चढि झंप यमुना लई सुभग पट पीत कटि तट लपेटे |
{Gadp19.3} एक घनतें निकसि ऐर घनकौं चल्यौं श्याम घन मनहु चपलाहु भेटे |
{Gadp19.4} वहुरि फिरि झगरि चढि सीस तंडव रच्यौ परसि पद तलनि मनि रंगु सुहायो |
{Gadp19.5} चरण पट तार विष झार झरहरत जतु ते लतपते कहू नीर नायो |
{Gadp19.6} दुसह हरि भारतें कंठ आये लटकि परसि करै कवि सकल उपमां विचारा |
{Gadp19.7} मनहु नष चंद्र की चंद्रिका त्रास ते उरपि नीची धसी तिमिर धारा |
{Gadp19.8} गगन गुणगन निगुण गान गंधर्व करै देव मुनि पहुप वरषै |
{Gadp19.9} तरंनिजा तीरं भर भीर आभीर कुल धीर मन मांझ धरि अधिक हरषै |
{Gadp19.10} विवस भूषण वसन सिथल रसना कसन श ारण आई जवहि नाग नारी |
{Gadp19.11} कान्ह करुणा करी चिन्ह पद सिर धरे मेटि षगराज की त्रास भारी |
{Gadp19.12} पूजि हरि कौ चल्यौ नाग रमणक दीप श्याम जू मुदित जलतीर आये |
{Gadp19.13} कहि गदाधर जु आनंद कुलाहल भयौ सकल व्रजजननि फिरि प्राण पाये |
{Gadp20.1} श्रीगोविंद पद पल्लव सिर पर विराजमानु तिनु कैसें कहि आवै या सुष कौ परमानु |
{Gadp20.2} व्रज नरेस देस वसत कालानल हूं न त्रसत विलसत मन हुलसत करि लीलामृत पान |
{Gadp20.3} भीजे नित नयन रहत प्रभु के गुन ग्राम कहत मानत नहि त्रिविध ताप जानत नहि आन |
{Gadp20.4} तिनके मुष कमल दरस पावन पद रेनु परस अधम जन गदाधर से पावै सनमान |
{Gadp21.1} आजु कहां तें या गोकुल मैं अद‍भुत वरषा आईरे मनिगन हार हेम धारा की व्रजपति अतिझर लाईरे |
{Gadp21.2} वानी वेद वदत दुज दादुर हिये हरष हरियारीरे दिध घृतं षीर नीर नाना रंग वहि चले षार पनारेरे |
{Gadp21.3} पटह निसान भेरि सहनाई महा गरज की घोररे मांग दधसूत वदत पिक चातक वोलत वंदी मोररे |
{Gadp21.4} आनंदभर नाचत व्रज नारी रंग रंग पहिरें सारीरे वरन वरन वादरनि लपेटी विद्युत |
{Gadp} न्यारी न्यारीरे |
{Gadp21.5} भूषन वसन अमोल नंदजू नारी नर पहिरायेरे श ाखा दल फल फूलनि मानौं उपवन झालर आएरै |
{Gadp21.6} दरिद दवानल बुझे सवनिके जाचक सरोवर पूरेरे वाढी सुभग सुजस की सलिता दुरित तीर तीर तरु चूरेरे |
{Gadp21.7} उलह्यौ ललित तमाल वाल इक भई सवनि मन फूलरे छाया हित अकुलाय गदाधर तक्यौ चरन कौ मूलरे |
{Gadp22.1} हिंडोरना झूलत युगल किसोर हिंडोरना राजत जोवन जोर अगिनत मनि मानिक लागे जाहि निरषि मेंन अनुरागे |
{Gadp22.2} ऊपर चंद्रातप तानें वे मैं उनए घन जानें पचरंग पाट झवा तह झूले जनु रंग रंग पंकज फूले |
{Gadp22.3} मोतिन के लटकन लटकें लषि लजित नक्षत्र गन सटकें चपल झुलमुली झलकैं देषत नहि लागत पलकें |
{Gadp22.4} मनि चौक रचे वर धरनी वह सोभा जात न वरनी मृदु पवन उडति रज रूरी कुंकुंम कपूर कस्तूरी |
{Gadp22.5} कुसुमित उपवन चहुंपासा रस भूले भंवर सुवासा तह कीर कपोंत कलापी मृदु वोलत मधुरालापी |
{Gadp22.6} तह यूथ यूथ व्रज नारी जनु कुंकुंम गारि सँवारी वे मधुर मधुर कल गावै कुंवरि कुंवर कौं झुलावैं |
{Gadp22.7} दंपति मुष सोभा देषैं लागति नहि नेंन निमेषैं जव झूलें थेरे थेरें आवै सुभग सुंगध झकोरैं |
{Gadp22.8} पट नील पीत पहरही जनु घन दामिनि नृत्य कराहीं सुर ललना फूलनि वरसें वै ढिग आवन कों तरसैं |
{Gadp22.9} रंगु वढ्यौ अति भारी तन की गति सवनि विसारी गुन गाइ गदाधर जीजै मनु प्रेम रंग सों भीजै |
{Gadp23.1} गिरधर लालजू अति राजैं देषत अंग अंग की सोभा कोटि मकरधुज लाजै |
{Gadp23.2} उन्नत वाम भाग वाहु कर पल्लव मनि मुद्रिका विराजै जनु सुरराज गर्व पर्वत भेदन कौ चमकैं गाजै |
{Gadp23.3} जननी जनक को हियो हुलसावत वल आडंवर साजैं गोपी वदन कमल वन मैं द्रग भृमर भ्रमत से भ्राजै |
{Gadp23.4} हसि हसि कहत सषन सौं वातें तव जु दसन छवि छाजै प्रगट उदोत गदाधर मन मैं दोष तिमर भय भाजै |
{Gadp24.1} देषौ प्यारी कुंजविहारी मूरतवंत वसंत मौरी तरुन तरुनता तनमैं मयसिज रस वरसंत गदप24ण 2<ध्तमि> <कम>अरुन अधर नव पल्लव सोभा विहसनि कुसम विकास फूले विमल कमल से लेचन सूचत मन उल्लास |
{Gadp24.3} चल चूरन कुंतल अलिमाला मुरली कोकिल नाद देंषत गोपीजन वनराई मुदित मदन उनमाद |
{Gadp24.4} सहज सुवास स्वास मलयानिल लागत सवनि सुहायो श्रीराधा माधवी गदाधर प्रभु परसत सुष पायो |
{Gadp25.0} तेरी नवल तरुनता नव वसंत नव नव विलास उपजत अनंत |
{Gadp25.1} नव अरुन अधर पल्लव रसाल फूले विमल कमल लेचन विश ाल चल भृकुटी भंग भृंगनि की पांति मृदु हसनि लसनि कुसुमनि की भांति |
{Gadp25.2} भई प्रगट अलप रोमावलि मौर स्वासा सौरभ मलय झकोर कल फल उरोज सुंदर सुठान मधुर मधुर वोलै कोकिला गांन |
{Gadp25.3} देषत मोहे व्रज कुवंरराइ वढ्यौ मनमथ मन चौगुने चाइ तोहि मिलि विलस्यौ चाहत है स्याम जाहि देषत लज्जित कोटि काम |
{Gadp25.4} तव चली चरन मंथर विहार वाजें रुनन झुनन नूपुर झंकार पुलकित गोकुल कुलपति कुंवार मिलि भयो गदाधर सुष अपार |
{Gadp26.1} अहो गोपाल कृपालय प्यारे सुमिरत हियो भर्यौई आवत गुन गन मधुर तिहारे |
{Gadp26.2} कहा वह वकी कहा जननी गति कहा अहि कहा पद अंक करत प्रनाम छिमे सुरपति के वे अपराध निसंक |
{Gadp26.3} पावक पान दुसह नहि लागत ज्यौं निजु जन की पीर वछ वाल जव व्याल गिले तव ह्वै ही गये अधीर |
{Gadp26.4} एसे तुमसों कपटु दिवा निसि यह मेरो अति दोषु एते पर हौं मनमत जानत करत जितौ परिपोषु |
{Gadp26.5} तजि तुमसे अति हितू गदाधर डहकायो वहु ठोर अव जिनि होइ कवहु या कृपनहि तुम छाडे गति ऐर |
{Gadp27.1} मनु मेरो वंध्यो मोह पास स्वारथ पर सोधै कैसोदास |
{Gadp27.2} मोहि अपनी करनी को है त्रास निसि वीतति भरि भरि लेत स्वास |
{Gadp27.3} रचि रचि कहियै वातैं पचास मन की मलिनता कौ कहु न नास |
{Gadp27.4} जौं चिंतवैं गदाधर नेंकु श्रीनिवास तौ मिटहि दोष दुष अनायास |
{Gadp28.1} रंग हिंडोरना मन मोह्यौ टेक सहज वृंदा विपिन पावस सदा आनंद केलि |
{Gadp28.2} जहां सघन द्रुम घटा घन सौदामिनी कंचन वेलि कुसुम किसल सुरंग सुर धनु मंद पवन झकोर |
{Gadp28.3} तहा नदत गह गह कंठ भरि कल कंठ चित्रक मोर रंग रंग मनि नील धरनी किरनि नव त्रिन निरषि मुदित कुरंग |
{Gadp28.4} स्थल कमल छल छत्राक विच विच वूठ विद्रुम भंग भ्रमत अलि मद अंध विविध सुगंध लहरि अपार |
{Gadp28.5} तहां कलित ललित हिंडोरना कल कलप द्रुम की डार रंग तहां षचे मनि मानिक महा घन रचे चित्र विचित्र |
{Gadp28.6} स्यांम स्यांमा आनंद कंद चरन सरोज वलि कल्यान रंग देषन कों जनु किये अनिमिष नेत्र |
{Gadp28.7} झलमलति अति झलमलनि मोती मनहु आनंद नीर ताहि निरषि सुर सुनहार कोटि कल जे तजि मन धीर रंग |
{Gadp28.8} तह कुंवरि कुवर विलास सागर झुलमुलत रस आवेस तन वनी सुरंग कसूंभ सारी पीत वसन सुदेस |
{Gadp28.9} नवल जोवन जोति जगमग गौर स्यामल इंदु लाडिली वृषभान की व्रज कुंवर वर गोविंद रंग |
{Gadp28.10} गन चपल चितवन चोज मनु मदन की लता लहलही रही फूलि सरोज |
{Gadp28.11} वे निपुन वीना वेनु ताल प्रमान गान विधान रंग परस्पर की चोज मौजनि धरि गदाधर ध्यान |
{Gadp29.0} रंग हिडोरना मिलि झूलत ए फूलत दोऊ मनही मन टेक |
{Gadp29.1} अरुण पीत वर वसन विराजत अति गोरे सांवरे तन वरन वरन सारी सुरंग साभित गावे आस पास युवतीजन |
{Gadp29.2} तैसीयै दामिनि दमकत छिनही छिन तैसे दिसि उमडे घन तैसीयै मंद मारुत झकोर मोर पिक चातिक चहचर वन |
{Gadp29.3} जव हर हरषि देत झूका वोले विहसि प्रिया हाहा नन संभ्रम सहित गदाधर प्रभु हृदै लाइ लई जीवनि धन |
{Gadp30.1} देषो हरि पावस वधू वनी साजि सिंगार अंग अंगनि प्रति तुमसों सनेह सनी |
{Gadp30.1} सघन घटा घूंघट मैं चपला चपल कटाछ विलास ढरकि रहे धुरवा अलकावलि वग पंगति मृदु हास |
{Gadp30.2} जल कन धार हार मोतिन के विपिनि वसन पहिराउ ठोर ठोर सुर चाप सुरंग छवि जगमगि रह्यो जराउ |
{Gadp30.3} कुसम कदंब सुबंध वदन कौ लागत अधिक सुहायो चंद वधू रुचि रुचिर विराजत चरन महावर लायौ |
{Gadp30.4} दादुर मोर सोर चातिक पिक सुनियत भूषन राउ उपजै क्यौं न गदाधर प्रभु कें मन मनसिज रस भाउ |
{Gadp31.0} झूलें कुवंरि गोपराइनि की मिध राधा सुंदरि सुकुवारि टेक |
{Gadp31.1} प्रथमहि रितु पावस आरंभ श्रीवृषभान मंगाये षंभ काढि भवन तें रतन अमोल पचि रचि रुचिर रचाइ हिंडोल |
{Gadp31.2} एकतें एक सुभग सुकवारि रच्ये मनो विध कुंकुंम गारि जगमगात नव जोवन जोति निरषि नेंन चकचोंधी होति |
{Gadp31.3} वरन वरन चूनरी सुरंग फवी लेने सोने से अंग राजत मनि अभरन रमनीय जुही जुही कवरी कमनीय |
{Gadp31.4} गावहि सुघर सरस सुर गीत दुलरावै मनमोहन मीत प्रेम विवस भई सकहि न गाइ उमग्यौ आनंद उर न संमाइ |
{Gadp31.5} दुरि देषत गोकुल कुल राइ सोभा निरषत मन न अघाइ मुदित गदाधर नंदकिशोर लेचन भये भरे के चोर |
{Gadp32.0} हों व्रज मागनों जू व्रज तजि अनंत न जांउ ध्रू |
{Gadp32.1} वडे वडे भूपति भूतल में दाता सूर सुजांन जू कर न पसारों सिर न नवाऊं या व्रज के अभिमान |
{Gadp32.2} सुर पति नर पति नागलेक पति राजा रंक समान जू भांति भांति मेरी आसा पुजवत ए व्रजजन जंजमान जू |
{Gadp32.3} में वृत करि करि देव मनाये अपनी घरनि संयूत जू दियो है विधाता सव सुषदाता गोकुलपति के पूत |
{Gadp32.4} हौं अपनों मन भायों लैहों कत वौरावत वात जू ऐरन कौ धन घन ज्यों वरषत मो चितवत हस जात |
{Gadp32.5} अठसिध नवनिध मेरे मंदरि तुव प्रताप व्रज ईस जू कहि कल्यांन मुकंद तात करि कमल धरो मम सीस जू |
{Gadp33.1} मोहन वदन की सोभा जाहि देषत उठत सषि आनंद की गोभा |
{Gadp33.2} नेंन धीर अधीर कछु कछु असित सित राते प्रिया आनन चंद्रिका मधु पांन रसमाते |
{Gadp33.3} वंसिका कल हंसिका मुष कमल रस राची पवन परसत अलक अलिकुल कलह सी मांची |
{Gadp33.4} ललित लेल कपोल कुंडल मधुर मकराकार जुगल सिसु सौदामिनी जनु नचत नट चटसार |
{Gadp33.5} विमल झलक सुढार मुक्ता नासिका दीनों ऊंच आसन पर असुर गुर उदो सो कीनों |
{Gadp33.6} भेंह सोहनि कहा कहों अरु भाल कुमकुंम विंदु स्यांम वादर रेष पर मानों अवही ऊग्यौ इंदु |
{Gadp33.7} लग्यो मन ललचाइ तातें टरत नहि टार्यौ अमित अद‍भुत माधुरी पर गदाधर वार्यौ |
{Gadp34.1} मानिनी कीजिये मान नहि स्याम सों सफल किन करहि निज दिव्य दामिनी प्रभा नील नव जलद अभिराम सों |
{Gadp34.2} देखि उर आपनें ज्यों विजति इंद्र नीलमनि कलधैत दाम सौं सुष सषीजन जुगल जगमगत जोइ जि होइ अति आरति कामसों |
{Gadp34.3} लाल गोपाल मन ध्यांन तेरो धरें रसन रट प्रगट तव नामसौं अनुष यह मोहि दक्षन विकूल नाहु नेह नागरि प्रकृत वामसौं |
{Gadp34.4} कहत वडी वेर भई अर्ध जामिनि गई आइ रह्यो भेर युग यामसौं अव धरनिधर पाइ वूले गदाधर जाइ मानि रुचि कुंज नव धामसों |
{Gadp35.1} भज भामिनी कमल लेचन कुवर आज कमल कोमल दलनि सहज सज्जा रची सजि तकत तव पंथ युवराजु |
{Gadp35.2} मान वलिहार करि डारि नंदलाल पर आन मन मिलिन को साजु लाल तमाल रतिराज गज वस परे अव नहीं विलंव सों काजु |
{Gadp35.3} सुनत सषि वचन मन न प्रेम विव्भल भई उठि चली तन सुरति वाजु मिलत नव कुंज मंदिर गदाधर भयो हंस हंसी सुष समाजु |
{Gadp36.1} करिहै कृष्न नाम सहाई अधमता उर आन अपनी मरत कत अकुलाइ |
{Gadp36.2} अधम अगनित उधरे तव कहति संसार कवन उद्यम आपनें करि सक्यों निजु निस्तार |
{Gadp36.3} नेंकुही धें करि भरोसो वसत जाके गांउ क्यौं सु ममता छाडि है लै जियत जाकौ नांउ |
{Gadp36.4} विरद विदत वुलाइ वहुतक हरि न धरिहें लाजु तो गदाधर निगम आगम सव वकत वेकाजु |
{Gadp37.1} राधे रूप अद‍भुत रीति सहज जे प्रतिकूल तो तन रहे छाडि अनीति |
{Gadp37.2} कचनि रचना राहु ढिगही मुदित वदन मयंक तिलक वान कमान भुव तनें ध्रवित हरिण नेंन निसंक |
{Gadp37.3} रतन जतननि जटित युग ताटंक रवि रहे छाजि अति तदपि दूनी जोति मोतिन मंडली उडराज |
{Gadp37.4} अधर सुधर सुपक्व विंवी सुभग दसन अनार धीर धरि रही कीर नासा करति नहि संचार |
{Gadp37.5} नीलपट तम जोन्ह तन छवि संग रंग रसाल कोक युगल उरोज परसत नही भुजा मृणाल |
{Gadp37.6} निकट कटि केहरी पैं गज गति न मेटी जाति प्रगट गज गति तहां जंघा कदली रुचि हुलसाति |
{Gadp37.7} गदाधर वलि जाइ वूझत लगत है मन त्रास इती संपति सहित क्यौं पिय पूतरनि में वासरे |
{Gadp38.0} गोपाल लाल की वासुरी माई विधहूं तें प्रवल प्रवीन कीयो जगतु न्याय आधीन टेक गदप38ण 1<ध्तमि> <कम>चारि वदन उपदेस विधाता थापी थिरचर नीति आठ वदन गरजति गरवीली क्यों चलियै उहि रीति |
{Gadp38.2} विपुल विभूति लही चतुरानन एक कमल करि थानु हरि कर कमल युगल पर वैंठी वढ्यौ याहि अभिमानु |
{Gadp38.3} एक मराल पीष्ठ आरोहन भए विध परम प्रसंस इहिं तौं सकल विमान किये गोपीजन मानस हंस |
{Gadp38.4} एक वेर श्रीपति के सिषए पायो उनि गुर ग्यांन याके तौ व्रजराज लाडिलै लाग्योई रहत नित कांन |
{Gadp38.5} श्रीवैकुंठ नाथ उर वासिनि चाहत जा पद रेनु ताके मुष सुषमय सिंघासन करि वैठी यह ऐनु |
{Gadp38.6} अधर सिंधु पिये कुल वृत टारै नही सिषा नहिं तागु तदिप गदाधर नंद सुवन को याहीसों अनुरागु |
{Gadp39.1} सखी हों श्याम रंग रंगी देखि विकाय गई वह मूरति सूरति मांहि पगी |
{Gadp39.2} संग हुतो सुपनें अपनें पुनि सोइ उही रस भेइ जागेहु आगे दृष्टि परै सषि नेंकु न न्यारो होइ |
{Gadp39.3} एक जु मेरे नेंननि में निसि द्योस रह्यौ करि भेन गाइ चरावत जात सुन्यों सषि सोधें कन्हया कोंन |
{Gadp39.4} कासों कहों को पत्याइ री मेरे कोंन करै पचिवादु कैसे कै कह्यौ जात गदाधर गूंगे पै गुर स्वाद |
{Gadp40.0} सुंदर सेहरो वन्यों लालजी को सेहरो वन्यों टेक |
{Gadp40.1} सेहरे हरि दूलह के कुसुम भांति भांति जिन देषत लघु लागति सह मोतिन की कांति |
{Gadp40.2} श्रवननि हार दूलह के वनैं करनफूल रवि छवि की जगमगनि होत नित अवूल |
{Gadp40.3} कूंकूंम कौ टीकौ पचि रच्यो ललाट पाट मांनों यह दीसत है मनसिज की वाट |
{Gadp40.4} मुक्ता शुकनासा को सव को चितचोर हसत लसत दसन जोति अधर रंग तमोर |
{Gadp40.5} दुलरी गज मोतिनि की मिध मानिक दमक जनु नक्षत्र पंकति में मंगल की चमक |
{Gadp40.6} वरन वरन फूलनि की माला मन मोहै रति पति के झूलन कौ झूलना जनु सोहै |
{Gadp40.7} भुज भुजंग अंगद छवि उपमा नहि लहों पौचनि रुचि पोचनि की रीझि ही रहों |
{Gadp40.8} कटि पट पर किंकिनी रनझन रनझन राव लाजत कलहंस मुकर नूपुरनि सुभाव |
{Gadp40.9} दूलह व्रजराज कुंवर दुलहनि व्रज नारी निसि काहु रास विलास व्याहु सवहुन सुषकारी |
{Gadp40.10} वृंदावन व्याह भूमि मंडप नव कुंज वदत वेद वांनी सी मधुपन के पुंज |
{Gadp40.11} कोकिल कुल गावत हैं मंगल कल गीत वाज दार देवनि कर सषिनु पूरी रस रीत |
{Gadp40.12} फूली द्रुम लता वेलि सेत पीत राती चंदन वंदन कैसरि सीचे जनु वराती |
{Gadp40.13} यह सुष जोहियै वसै तौ मिटै भव दाह कहत है गदाधर मन कत इतहि उतहि जाह |
{Gadp41.1} गोकुल राय कुमार लाल रंग भीनें हें षेलत डोलत फाग सषा संग लीनें हैं |
{Gadp41.2} राजत रंग विरंग सरोज से फूले हैं चित्र  विचित्र सुवेस सवै अनकूले हें |
{Gadp41.3} ऐकनि कें कर कंजनि जेरी जराइ की एकनि पै पिचिकारी हेम भराइ की |
{Gadp41.4} कुंकुंम घोरि भरे घट हाटक के घने पंकज पुंज पराग मृग मद सों सनें |
{Gadp41.5} ढोलक ढोल निसांन मुरज डफ वाजहीं मेंन के मेह मनो रस व्रिष्ट कौ गाजहीं |
{Gadp41.6} सुनि धुनि अकुलाइ चली व्रज नागरी एकतें एक महा गुंन रुप तें आगरी |
{Gadp41.7} राधिका संग अनेक सुहाई सहेली हें कांम के कानन की जनु कंचन वेली हें |
{Gadp41.8} वेष वनाइ की भांति न जाइ वषानी हैं जेती केती उपमां मन में विलवानी हें |
{Gadp41.9} कोइल कूर कहा सुर भेदहि जानई कुंजर काइर कोंन कहा गति ढानई |
{Gadp41.10} षंजन षंज से लागि रहे गति लासतें केहरि कंदर मंदिर में दुरे त्रासतें |
{Gadp41.11} केरिन को जु सुभाव पर्यौ अति कंपकौ हेम लियो हठि नेम सुपावक झंपकौ |
{Gadp41.12} पंक में पंकज मूल रहे छपि लाजतें नित्य प्रकास विलास मिट्यो द्विजराज तें |
{Gadp41.13} ताल पषावज आवज वाजत जंत्र हैं गान मनोहर मेंन मोहन मंत्र हैं |
{Gadp41.14} सो इतकी उतकी धुनि लागै सुहाहै मानों अनंग के आंगन वाजै वधाई है |
{Gadp41.15} गोकुल षोरिन मोरिन षेलु मच-ायो है रंग विरंग अवीर सों अंवर छायो है |
{Gadp41.16} दृष्टि करी पिचकारी भरी अनुराग सों आइ लगी व्रजराज लला वडभाग सों |
{Gadp41.17} उज्जल हास कपूर की धूरि उडावहिं सुंदर श्याम सुजान के नेंन जुडावहीं |
{Gadp41.18} लाल गुलाल की धूंधरी में मुष यों लसै प्रात पतंग प्रभाक विचि कंचन कंज से |
{Gadp41.19} गावत गारिन नारिन कैं झुक प्रीति की वात बनावति आपनी आपनी जीति की |
{Gadp41.20} आइ घिरी अवला सव लाल गोपाल कौं हेम लता लपटी जनु श्याम तमाल कौं |
{Gadp41.21} कोऊ गहे पट पीत कौऊ वनदाम कौं एक निसंक ह्वै अंक भरें घनस्याम कौं |
{Gadp41.22} श्याम के सीस तें श्यामाजू केसरि ढोरी है दै करतारी कहै हो हो होरी है |
{Gadp41.23} ऐसोई ध्यान सदा हरि को हिय जो रहै तौपै गदाधर याके भागहि को कहै |
{Gadp42.1} वन में वल्लभ वाला मिलि षेलैं फाग संग परे रस रंग भरे नव रंग त्रभंगी लाला |
{Gadp42.2} वाजत वांसुरी चंग उपंग पषावज आवज ताला गावहि गारि दै दै व्रज नारी मनोहर गीत रसाला |
{Gadp42.3} सींचत अंगनि रंग वहै मनों प्रेम प्रवाह विश ाला मैन सैन षुर रैन उडी नभ छायौ अवीर गुलाला |
{Gadp42.4} कंचन वेलि करें जनु केलि परे विचि श्याम तमाला धाइ धरैं हसि अंक भरैं छूटे केस टूटी उरमाला |
{Gadp42.5} देषै पिकी भवरी सवरी मृगी मोरी चकोरीन जाला श्रीराधिका कृष्न विलास सरोज गदाधर मन मराला |
{Gadp43.0} लाडिली गिरिधरन पिया पिय नेननि आनंद देतिरी |
{Gadp43.1} अति अनुपम गुन रूप माधुरी वरवस सरवसु लेतिरी ध्रु वदन सदन सोभा को सोहै उपमा को कोऊ नांहिरी |
{Gadp43.2} चंद अमंद लाज अर चिंता परी कलंक मिसि छांहरी कच रचना में मांगग मोतिन की उपमां कहौं विचारिरी |
{Gadp43.3} अपनें ही वल मनहु निसाकर निकरत राहु विदारिरी कनक दंड केसरि को टीको लटकति लटि भलि भांतिरी |
{Gadp43.4} मानहु सभग सुहाग भाग की विजै धजा फहरातिरी भैंह मोहनी मंत्र लिषी लिपि कवि काहूं वन वषांनीरी |
{Gadp43.5} जाके निरषत मनमोहन कर मुरली गिरत न जानीरी अंजन रंजित नेंन सलेंने सोभा हरि मन षागीरी |
{Gadp43.6} श्याम रूप के पिवत पिवत नित सरस श्यामता लागीरी नासा रुचिर सुरवारी सोहै उपमा मन अवरेषिरी |
{Gadp43.7} लरत चकोर चपल लेचन ठिग पावक कनका देषिरी हसनि लसनि अधरनि अरुनाई अति छवि वढी अपाररी |
{Gadp43.8} मनहु रसाल मृदुल पल्लव पर वगरायो घनसाररी रचि अवतंस रसाल मंजरी फवी कपोल सुजातरी |
{Gadp43.9} मानहु मेंन मूर वैठ्यौ करि हरि मन मृग की घातरी षुटिला षुभी जराइ जगमगतु मोपै जात न भाषेरी |
{Gadp43.10} मनहु मार हिथयार आपनें ए कठोर धरि राषेरी |
{Gadp43.11} कंठ कपोत पोति पुंजनि में मनि मनि आंरंग रातेरी मानहु उतरि धरनि धरनी सुत यमुना नीर अन्हातेरी |
{Gadp43.12} कंठसिरी दुलरी वर ग्रीवां अति सुष सोभा साररी नलिनी दल के जल ज्यौं झलकत गज मोतिन के हाररी |
{Gadp43.13} चोकी चमक कंचुकी कारी सारी राते रंगरी अरुन किरनि रही छाइ उदिध ते निकसत प्रात पतंगरी |
{Gadp43.14} अंगद वलय मुद्रिका नष छवि साभित भुजा सुढाररी जनु आचूल मूल तें फूली कनक लता की डाररी |
{Gadp43.15} पीन उरोज कुंभ रोमावलि राजति ता अति सुंडरी मानहु मदन मतुंग धस्यौ है नाभि अमृत के कुंडरी |
{Gadp43.16} उपमा एक एर मन आवत वुधि वल करत विचाररी मानहु सैल सिंधु तें निकिसी नील यमुन जलधाररी |
{Gadp43.17} गुरु नितंब किंकिनी कनक की रुनझुन रुनझुन रावरी मानहु मिले करत कोलाहल कल किंकिनी के सावरी |
{Gadp43.18} सुनियति मनि मंजीर धीर धुनि उपमा न आवै हाथरी मनमोहन मनमोहन कों जनु गुनियत मोहन गाथरी |
{Gadp43.19} अरुन चरन पंकज नष दीपति जावक चित्र विचित्ररी फूली सांझ मांझ मानौ जे झलकत विमल नछत्ररी |
{Gadp43.20} अद‍भुत अषिल लेक की सोभा रोम रोम रहि पूरिरी गति विलास हिय हरि मानि गज डारत सिर पर धूरिरी |
{Gadp43.21} करि साहस यह कहत गदाधर सहि कवि कुल उपहासरी अपनें प्राननाथ मिलि स्वामिनि मो मन करहु निवासरी |
{Gadp44.0} आज माई रिझई सारंग नेंनी |
{Gadp44.1} अति रस मीठी ताननि काननि काननि में अमृत सो वरसत अंषियां जल झलमलाइ आई भई तन पुलकनि श्रेणी |
{Gadp44.2} आपु तकति करताल देत दीनों न जाइ मुरझाइ भाइ भीनी गजगैनी प्रेम पागि उर लागि रही गदाधर प्रभु के पिय अंग अंग सुषदैनी |
{Gadp45.1} दिन दूलहु मेरो कुंवर कन्हैया नितप्रति सषा सिंगार संवारत नित आरती उतारत मैया |
{Gadp45.2} नितप्रति गीत वाजित्र मंगल धुनि नितु सुर मुनिवर विरदु कहैया सिर पर श्रीव्रजराज विराजत त्येस्येई ढिग वलनिध वल भैया |
{Gadp45.3} नितप्रति रास विलास व्याह विध नित सुर त्रिय सुवननि वरषैया नित नव नव आनंद वारि निध नितही गदाधर लेत वलैया |
{Gadp46.1} आजु व्रजराज कौ कुवर वन तें वनें देषि आवत मधुर अधर रंजित वेनु |
{Gadp46.2} मधुर कलगान निज नाम सुनि श्रवन पुट परम प्रमुदित वदन फेरि हूंकति धेनु |
{Gadp46.3} मद विघूणि"र्त नेंन मंद विहसनि वेंनु कुटिल अलकावली ललित गोपद रेनु |
{Gadp46.4} ग्वाल वालनि जाल करत कोलाहलनि सृंगदल ताल धुनि रचत संचत चेनु |
{Gadp46.5} मुकुट की लटक अरु चटक पट पटपीत प्रगट अंकुर गोपीनि कर मन मैनु |
{Gadp46.6} कहि गदाधर जु यह न्याइ व्रज सुंदरी विमल वनमाल के वीच चाहति एनु |
{Gadp47.1} सकल कुंवर गोकुल के निकसे षेलन फाग हरि हलधर मध्य नाइक अंतर अति अनुराग |
{Gadp47.2} ऐलिनि वूका वंदन रोरी हरद गुलाल वाजत मधुर महवर मुरली अरु डफताल |
{Gadp47.3} कनक कलस केसरि भरे कांवरि किंकर कंध ऐर कहा लै कहिये भाजन भरे सुगंध |
{Gadp47.4} हसत हसावत गावत छिरकत फिरत अवीर भीजि लगे तन सोहत रंग रंग रंजित चीर |
{Gadp47.5} लै कुसुमनि के केंदुक करत परस्पर मार छूटहीं फेंट लटपटी विषरि परत घनसार |
{Gadp47.6} कोलाहल ग्वालनि कौ सुनि गोपिका अपार टोलनि टोलनि निकसी कर सोरह सिंगार |
{Gadp47.7} रूप माधुरी जिनकी कवि पै कही न जाइ जिनही सची रति रंभा पगहू लगत लजाइ |
{Gadp47.8} अति ही सरस सुर गावहि कोऊ जांल कोऊ घोर जिनहि सुनत नहि भावै वीना नाद कठोर |
{Gadp47.9} ललित गली गोकुल की होत विविध विध षेलअगर सत कुंकुंम की चली धरनि पर रेल |
{Gadp47.10} गयो गुलाल गगन चढि भयो व्रज सदन सुरंग जनु षुर षेह उठी है सेन सजी अनंग |
{Gadp47.11} सीचत हरि नाना रंग भीजत गोपिनि गात मनहु उमगि वसननितें अंतर प्रेम चुचात |
{Gadp47.12} लगि वनिता वदननि पर कृष्नागर के पंक परिपूरन चंदन तें जनु च्वै चले कलंक |
{Gadp47.13} वोलत ग्वाल वराती हमारे हरि कौ है व्याहु दुलहनि गोप किसोरी मोहन सबके नाहु |
{Gadp47.14} सुनि सव गोपी कोपी पकरे हलधर धाइ अंजन दे दृग छाडे मुष मृग मद लपाटइ |
{Gadp47.15} पुनि सव जुरि मिलि आइ घेरे मदनगुपाल कनक कदली मंडल में साभित तरुन तमाल |
{Gadp47.16} जव वृषभान दुलारी हरि भरि लीनें अंक कहि न जाइ ता सुष की जनो निध पाइ रंक |
{Gadp47.17} कहि न सकें कोऊ हरि के अगिनित चित्र चरित्र जिहि तिंहि भांति गदाधर रसना करहु पवित्र |
{Gadp48.1} रगमगे स्यामल अंग रगमगी कुंकुंम षौरी रगमगी पाग सुरंग रगमगी पीत पिछोरी |
{Gadp48.2} पवन परसि फहरात चंद्रिका रंग विरंगी दृष्टि नही ठहराति देषत अतिहु विचंगी |
{Gadp48.3} वदन सदन आनंद कहु उपमा नहि पैयै वारत कौटिक चंद मन मैं अधिक लजैयै |
{Gadp48.4} झलकत अलक ललाट तिय जिय की फंदवारी तिलकु काम की वाट जनु विध आप संवारी |
{Gadp48.5} सोहैं भेंहें अराल मैं अलि पंगति जानी लेचन लेल विसाल सुंदरता की रजधानी |
{Gadp48.6} कुंडल मकराकार जगमग जगमग जोति सुंदर सजल सुढार सोहत नासा मोती |
{Gadp48.7} दसन वसन सुरसाल हसनि लसनि सुषदाई दसन वसन सुरसाल उपगत उपनाई |
{Gadp48.8} दुलरी कनक सुक्रांति ता तर चंपकली है उर पद कनि की पांति राजत भांति भली है |
{Gadp48.9} गज मोतिनि को हारु सोभा सुषद सुहाई नील धरा पर धार सुर सलिता की जनु आई |
{Gadp48.10} भुज भुजंग अंगद छवि पौंचनि के फूंदन करि विचार हारे कवि जे सव उपमां के षूंदन |
{Gadp48.11} कटि पट कनक किंकिनी रनझन रनझन वाजै पग नूपुर धुनि सुनि सुनि कल हंसनि कुल लाजै |
{Gadp48.12} अंग अंग अनुपम भांति वानक वनी चटकीली मद गयंद दुरि जात देषत गति लटकीली |
{Gadp48.13} उपजत अगिनित भाई व्रजजन नेंन सुष दीनों मुरली मधुर वजाइ सव जगु वस कर लीनों |
{Gadp48.14} ऐसो रूप अनूप नेंननि देष्योई भावै सकल फनीगन भूप वरनत अंतु न पावै |
{Gadp48.15} मेरी मति अति थेरी वरनन अतिहि अपार तदपि गदाधर गावत उपजित आनंद की धार |
{Gadp49.1} दूलह सुंदर स्याम मनोहर दुलहनि कुंवरि किशोरीजू मंगल रूप लेक लेचन कों रची विधाता जोरीजू |
{Gadp49.2} रास विलास व्याह विध नित प्रति थिरि चर मन आनंदाजू सरद निसा दिसा सव निरमल डहडहो पूरन चंदाजू |
{Gadp49.3} यमुना पुलिन नंलिन रज रंजित सुभग संवारी चौरीजू वोलत मधुर वेद वानी सी मिलें भंवर अरु भेंरीजू |
{Gadp49.4} गोपजनी जन कंचन कदलि को आवरनु वनायोजू झलकत विमल छत्र मुकता से गगन वितान तनायोजू |
{Gadp49.5} मधुर कंठ कोकिला सवासनि गीत सरस सुर गावैंजू वाजदार से सकल देवगन वहुत वजित्र वजावैंजू |
{Gadp49.6} आस पास लहलही द्रुमवेली जुरी जनु कौतिगुहारीजू कुसम नेंन अलि अंजनु दीने नव पल्लव तन सारीजू |
{Gadp49.7} सारस हंस कपोत कीर दुज साषा गोत उचारैंजू नाचत मोर निछावरि करि करि द्रुमनि जो फूलनि डारैजू |
{Gadp49.8} फूले द्रुम कुसमनि की सोभा असित पीति सित राती जू चोवा चंदन वंदन केसरि छिरके मनहु वरातीजू |
{Gadp49.9} इहि विध सदा विलास रास रस अगिनत कलप वितांयेजू ते सुष ॠिश ाव शुक सारद नारद सेस सहस मुष गायेजू |
{Gadp49.10} एर कहा कहि सकै गदाधर मोहन मधुर विलासाजू रसना हियो शुद्ध करिवे कौं गावत हरि के दासाजू |
{Gadp50.1} नमो नमो जय श्रीगोविंद आनंदमय व्रज सरस सरोवर प्रगटति विमल नील अरविंद |
{Gadp50.2} जसुमति नेह नीर नित पोषित नव नव ललित लाड सुषकंद व्रजपति तरनि प्रताप प्रफुलति प्रसरित सुजस सुवास अमंद |
{Gadp50.3} सहचरि जाल मराल संग रंग रस भरि षेलत अति आनंद अलि गोपीजन नेंन गदाधर सादर पिवत रूप मकरंद |
{Gadp51.1} तातें हों करन कहत केलि सुनिरी सषि तेरे तन मंडप वौंडा यौवन वेलि |
{Gadp51.2} प्रीति कुसम आनंद मकरंदनि रलि आली अलि झेलि गदाधर प्रभु अंग अंग सफल फली तुही सुमुषि सहेलि |
{Gadp52.1} श्रीवृषभान सदन भेजन कौं नंदादिक सव आऐ हो इनके चरन धरन कौं कोमल पट पांवडे विछाये हो |
{Gadp52.2} राम कृष्न दोऊ वीर विराजत गौर श्याम युग चंदा हो जिनको रूप अनूप विराजत मुनिजन को फंदा हो |
{Gadp52.3} चंदन घसि कुंकुंम मृग मद मिलि भेजन भूमि लिपाई हो अति उज्वल करपूर चूरि करि रचनां चोक वनाई हो |
{Gadp52.4} मंडप छयो कोमल कोम दंल सीतल छांह सुहाई हो आस पास परदा फूलन की माला जाल सुहाई हो |
{Gadp52.5} सीतल सुभग सुगंध कुंकुंमाह सवके चरन पषारे हो करि विनती करि जोरि सवनिसों कनक पीढि वैठारे हो |
{Gadp52.6} राजत राज गोप भूपति संग विमल वेष आभीरा हौ मनहु समाज राज हंसनि कौ मान सरोवर तीरा हो |
{Gadp52.7} धरे आनि करि फटिक कटोरा अर कंचन की थारी हो ढिग ढिग धरी सवनि के सुंदर भरि सीतल जल झारी हो |
{Gadp52.8} परुसन लगे परोहित हित सों जिनकी विदित वडाई हो जिनके दरस परस संभाषन जनु सुर सरिता न्हाई हो |
{Gadp52.9} गावन लगी गीत गारिनि के सुकवारी व्रज नारी हो अति हुलास परिहास परस्पर यह सुष सोभा न्यारी हो |
{Gadp52.10} एदन की उज्ज्लता मानों सुजस रूप धरि आये हो पीत पहित प्रीतम जनु इनकी प्रगट आपु जनायौ हौ |
{Gadp52.11} कंद मूल फल फूल पत्रमय विंजन रचे प्रकारा हो मानहुं ए प्रगटे भूतल में अमृत के अवतारा हो |
{Gadp52.12} वरा वरी अरु वरिल विजोरा पापर पीत वनाए हो कनक वरन वेसन के वहुत प्रकार न जात गनाए हो |
{Gadp52.13} आमल वेत आंम अइक निंवू फल भले संधाने हो सद्य सिराइ सुरभ सुरभी घृत सौरभ घ्रान अघाने हो |
{Gadp52.14} वा सोंधी सिषिरिनि अरु षोवा अमरस रसना तोषे हो आमिल  रस कट ॠुरस तीक्षन रस लवन मिलै रुचि पोषे हो |
{Gadp52.15} सुछ सुगंध सुजात सुकोमल विविध भांति पकवाना हो तेव प्रकार परे नहि कवहु सुरपतिहू के काना हो |
{Gadp52.16} ऐर वहुत  विध षट रस परसत परसनहारे हारे हो जो पैयै सुरसति कैसी मति तदिपि न जात संभारे हो |
{Gadp52.17} करि आचमन उठे सव व्रज जन मन में अति सच पायो हो पट भूषन वीरा सोंधै सों पूजि सदन पधराये हो |
{Gadp52.18} यह संपति यह सुष यह सोभा कापै जात वषाने हो जूंठन जाइ उठाइ गदाधर भाग आपनों मान्यो हो |
{Gadp53.0} मद गजराज की सी चाल वर भुज दंड सुंड की सोभा हरि लीनी नंदलाल |
{Gadp53.1} चूरन कच कुंचित अनेग अंकुस से लटकत भाल चौंर चारु अवतंस मंजरी मद कन श्रम जल जाल |
{Gadp53.2} गंध अंध आवत अलि घेरे गुंजत मंजु मरांल मोर पंष फरहरत वात वस जनु ढलकति है ढाल |
{Gadp53.3} घनन घनन घंटिका रटित कटि सुंदर सुषद सुताल षनन षनन षनन नूपुर सृंषल से वाजत लजत मराल |
{Gadp53.4} युवती हृदै सरस सरसी मैं षेलैहैं चिरकाल न्याइनि अंग अंग अरुझानें उनके मन सेवाल |
{Gadp53.5} धातु विचित्र चित्र तन सोभा कलकल दावन माल हठि कुल धर्म ढीह ढाहत है रदन कटाक्ष विश ाल |
{Gadp53.6} मुरली रव गुंजार सुनत ही कंपति चित वृजवाल रिस रूसनें गजाधर ह्वै गये वन वेली वेहाल |
{Gadp54.1} हरि हरि हरि हरि रट रंसना मन पीवत षात रहति निधरक भई होत कहा तोकों श्रम |
{Gadp54.2} तेंतो सुनीयो न कथा यथा मोसे अगति न उधरे महाधम ज्ञान ध्यान जप तप तीरथ वृत जोग जाग विनु संजम |
{Gadp54.3} हेम हरन द्विज प्रोह पान मद को अरु गुरु दारागम नाम प्रताप प्रवल पावक के होत जात सलभा सम |
{Gadp54.4} इहि कलिकाल कराल व्याल विष ज्वाल विषम भेये हम विनु इहि मंत्र गदाधर के क्यौं मिटिहैं मोह महातम |
{Gadp55.1} देषिरी आवत गोकुल चंद नष सिष प्रति वन वेष विराजत हरत विरह दुष दंद |
{Gadp55.2} आपुन ही जु वनाइ वनाए गायन के पद छंद तेई मुरली मांझ वजावत मधुर मधुर सुर मंद |
{Gadp55.3} अगनित वृज युवतीन मन वांधत दुहूं भैंह दृढ फंद पोषत नेंन मधुप कुल एकहि वदन कमल मकरंद |
{Gadp55.4} सहज सुवास पास नहि छाडत गोप गाइ अलि वृंद अंग अंग वलि जाइ गदाधर मूरति मै आनंद |
{Gadp56.0} हो हो हो सव षेलत होरी मिध हलधर गिरिधर की जोरी |
{Gadp56.1} निसी परिपूरन पूरनमासी विमल जोन्ह वरषै सुषरासी षोरनि करत कलेलें हसत हसावत गावत डोलैं |
{Gadp56.2} इत ए वदत मनोहर गारी उत झूमक गावहि व्रज नारी उडि गुलाल छायो नभ वीच मची अगर सत कुंकुंम कीच |
{Gadp56.3} चिरजीवों सुंदर युवराज युग युग नंदराइ को राज कहि न जाइ गोकुल के चाइ देषि गदाधर वलि वलि जाइ |
{Gadp57.1} करत हरि नृत्य नव रंग राधा संग लेत गति भेद नव चच्चरी ताल के परस्पर दरस रसमत्त भये तत्तथेई वचनि रेचत संगीत सुर सालके |
{Gadp57.2} फरहरत ववर्ह ढरहरत उर हार भरहरत भैरभर विमल उर माल के ष्यसत सित कुसम सिर हंसत कुंतल मनों लसत कल झलमलत स्वेदकन भाल के |
{Gadp57.3} अंग अंगनि लटक मटक भंगुर भैंह पट कपट तार कोमल चरन वाल के चमक चल कुंडलनि दमक दसनावली विविध विंजित भाव लेचन विसाल के |
{Gadp57.4} वजत अनुसार द्रिमि द्रिमि मृदंग निनाद झमक झंकांर किंकिनी जाल के तरल तरफति तडित नील नव जलद पै यों विराजति प्रिया पास गोपाल के |
{Gadp57.5} व्रज युवति यूथ अगनित वदन चंद्रमां चंद भयो मंद उद्योत तिहि काल के मुदित अनुराग वस राग रागिनी तान गान गत गर्व रंभादि सुर वाल के |
{Gadp57.6} गगनचर सगन रस मगन वरषत फूल वारि डारत रतन जतन भरि थाल के एक रसना गदाधर न वरनत वनें चरित अद‍भुत कुवर गिरिधरन लाल के |
{Gadp58.1} संगीत रस कुसल नृत्य आवेस वस लसति राधा रस मंडल विहारिनी दिव्यगनि चरन चारन चक्रवर्त्रिती कुंवर श्यामल मनोहर मनोहारिनी |
{Gadp58.2} लेचन विश ाल मृदु हास मन उल्लास नंदनंदन मनसि मोद विस्तारिनी मृदुल पद विन्यास चलित वलयावलि किंकिनी मंजु मंजीर झंकारिनी |
{Gadp58.3} रूप निरूपम क्रांति भांति वरनी न जाति पहिरि आभरन रवि षोडस सिंगारिनी मृदंग वीना ताल सुर संच संचार चारुता चातुरी सार अनुसारिनी |
{Gadp58.4} उघट मुष सवद पीयूष वरषत मनों सींचि पिय श्रवन तन पुलक कुल कारिनी कहि गदाधर जु गिरिराजधर तें अधिक विदित रस गंरथ अद‍भुत कला धारिनी |
{Gadp59.0} निकस ठाढे सिंह पौरि पिय सहचर कर पकरि |
{Gadp59.1} सुरंग पाग वाम भाग रही धसि सुरंग तमोर वदन सोभा तन वनी है सुरंग कुंकुंम की षोरि |
{Gadp59.2} पवन झकोर छोर कटि पट के लटकि लटकि लहरे सी लेत देषे परी तन मन मनसिज की रौरि |
{Gadp59.3} यदपि चली वचि सकुचि सषी मोही मुकंद कहा करौं कल्यान दृग लगी दौरि |
{Gadp60.1} राधाजू झूलत झमिकि झूमकि मनि कंचन को सुंरग हिंडोरो इंद्र धनुक की पार ससी तामें दामिनी चमकि चमकि |
{Gadp60.2} गावत गुण गिरधर के उठत दसन छवि छाजति दमकि दमकि काढतु काम गदाधर प्रभु पर जनु असि चमकि चमकि |
{Gadp61.1} झूलत नागरी नागर लाल मंद मंद सव सषी झुलावति गावत गीत रसाल |
{Gadp61.2} फरहराति पट पीत नील कें अंचल चंचल चाल मनहु परस्पर उमंगि ध्यान छवि प्रंगट भई तिहि काल |
{Gadp61.3} सिलसिलात अति पिया सीस तें लटकत वेनी नाल जनु पिय मुकट वरही भ्रम डर व्याली विकल विहाल |
{Gadp61.4} मध्वी माल पियाजू की अरझी पिय तुलसी दल माल जनु सुरसरि तरुन तनया मिलिके शुक श्रेणी मराल |
{Gadp61.5} श्यामल गौर परस्पर प्रति छवि सोभा विश ाद विश ाल निरषि गदाधर कुवरि को मन पर्यौ रस जंजाल |
{Gadp62.0} विन सार जेतो भार है हो या मुरली मैं |
{Gadp62.1} एतो तो न देष्यौ वा महा गिरवर मैं वाए ही उचाइ रहे सात द्योस कर में |
{Gadp62.2} जवहि सभारि हरि धरत दुहु करनि कसैहु केसेहू आइ लागति अधर में |
{Gadp62.3} एक सुहाग याहि दीनों है गदाधर प्रभु राष्यो अभिमान इहि थिर मै न चर मै |
{Gadp63.1} आजु मोहन रची रास रस मंडली उदित पूरन निसानाथ निर्मल दिसा देषि दिनकर सुता सुभग पुलिन स्थली |
{Gadp63.2} वीच हरि वीच हरिनाक्षि माला वनी तरुन तापिंछ जनु कनक कदली रली पवन वस चपल दल डुलनि सी देषियति चारु हस्तक भेद भांति भारी भली |
{Gadp63.3} चरन विन्यास कर्पूर कुंकुंम धूरि पूरि रहिंसि विदिसि कुंजवन की गली कुंद मंदार अरविंद मकरंद मद पुंज पुंजनि मिले मंजु गुंजत अली |
{Gadp63.4} गान रस तान के वान वेध्यो विश्व अभिमान मुनि ध्यांन रति दलमली अधर गिरिधर के लागि अनुरागि कै जगत विजई भंई मुरलिका काकली |
{Gadp63.5} रस भरे मध्य मंडल विराजत षरे नंद नंदन कुंवर वृषभान की लली देषि अनिमेष लेचन गदाधर युगल लेषु जिय आपुनी भाग महिमा फली |
{Gadp64.1} ज्यौं मन स्याम सरोवर न्हाहि वहुत दिनन कौं जर्यौ वर्यौ तू तवही भलें सिराहि |
{Gadp64.2} नयन वयन कर चरन कमल से कुंडल मकर समान अलकावली सिवाल जाल जह भैंह मीन मेरे जान |
{Gadp64.3} कमठ पीठ दोऊ भाग उर स्थल साभित दीप नितंव मनि मुकुता आभरन विराजत यह नक्षत्र प्रतिविंव |
{Gadp64.4} नाभि भंवर त्रिवली तरंग झलकत सुंदरता वारि पीत वसन फहरानि उठी जनु पदु मम रेनु अधवारि |
{Gadp64.5} सारस सरस सादर साना रव हंसक धुनि कलहंस कुमुद दाम वग पंगति वैठी यों कवि करत प्रसंस |
{Gadp64.6} क्रीडा करत जहां गोपीजन वैठि मनोरथ नांव वार वार यह कहत गदाधर देह संवारो दाव |
{Gadp65.0} प्रथ व्याह विध ह्वैरही अव कंकन चारु विचार हंसि हंसि कसि कसि ग्रिंथ वनावें नवल निपुन व्रज नारि ना छूटै मोहन डोर ना हो वलि वांध्यो लडैती के पांनि ध्रु |
{Gadp65.1} वडे हौहु तौ छोरि ऐहौ सुनहु घोक के राई कर जौरो विनती करौ कै छुवहि प्रियाजू के पाइ |
{Gadp65.2} यह न होइ गिरि को धरिवो हो सुनहु कुंवर गोपीनाथ वहुत कहावत हे आपुन अव काहे कांपन लागे हाथ |
{Gadp65.3} स्वेद सिथल कर पल्लव हरि लीनो छोरि सम्हारि किलकि कहै सषि श्याम की अव तुम छोरहु सुकवारी |
{Gadp65.4} ना छूटै लडैती डोरना हो तुम कत करति सहाउ सषी हो छाडहु निपट सयांनु छोरन देहु कुंवरि को कंकन कै वोलहु वृषभानु |
{Gadp65.5} कमल कमल करि वरननि हो पानि पिया के लाल अव कवि कुल सांचे भए जए है कटीले नाल |
{Gadp65.6} ज्यौं ज्यौं छूटे डोरना हौ त्यौं त्यौं वंधे प्रेम की डोरि देषि दुहुन की रीति सषी सव हसहि मुदित मुष मोरि |
{Gadp65.7} लीला ललित मुकंद चंद की कर रसिक रस पान अविचल होहु सदा युग युग यह जोरी वलि कल्यान |
{Gadp66.1} सुंदर श्याम सुजान ॠिश ारोमिण देउ कहा कहि गारी हो वडे लेग के एगुन वरनत सकुच उठति मन भारी हो |
{Gadp66.2} को करि सकै पीता कौ निरनौ जाति पांति कौ जानें हो जाके मन जैसीयै आवति तैसीयै भांति वषाने हो |
{Gadp66.3} माया कुटिल नटी तन चितवत कौंन वडाई पाई हौ इहि चंचल सव जगत विगोयौ जहां तहां भई हसाई हौ |
{Gadp66.4} तुम पुनि प्रगट होइ वारे ते कौन भलाई कीनी हौ मुक्ति वधू उत्तमजन लाइक लै अधमन कौ दीनी हौ |
{Gadp66.5} वसि दस मास गर्भ माता के उहिं आसा करि जाये हो सो घर छाडि जीभ के लालच भये हो पूत पराये हौ |
{Gadp66.6} वारे हिते गोकुल गोपिनि के सूने घर तुम डाटे हो पैठि तहां निसंक रंक लें दिध के भाजन चाटे हो |
{Gadp66.7} आप कहाय धनी के ढोटा भातु कृपन लें मांग्यौ हो मांन भंग पर दूजै जाचत नेंकु संकोच न लाग्यौ हो |
{Gadp66.8} लेलपता ते गोपिनि के तुम सूनें भवन ढढोरे हो यमुना न्हात गोप कन्यन कै निलज निपट पट चोरे हो |
{Gadp66.9} वेनु वजाइ विलास करत वन वोलि पराई नारी हो ते घातें मुनिराज सभा मैं ह्वै निसंक विस्तारी हो |
{Gadp66.10} सव कोऊ कहत नंदवावा को घर भर्यो रतन अमोले हो गरे गुंजा सिर मोर पंषौवा गाइनु के संग डोले हो |
{Gadp66.11} साधु सभा कौ वैठनहारौ कौंनु त्रियन संग नाचै हो अग्रज संग राज मारग में कुविजहि देषत लाचे हो |
{Gadp66.12} अपनी सहोदरा आपुहि छलकरि अर्जुन संग न जाई हो भेजन करि दासी सुत के घर यादौं जाति लजाई हो |
{Gadp66.13} लै लै भजे राजन की कन्या यह धें कोंन भलाई हो सत्यभामां गोत में व्याही तव उलटी चालि चलाई हो |
{Gadp66.14} वहिनि पिता की सासु कहाई नैंकहू लाज नहीं आई हौ ऐसेही भांति विधाता दीनी सकल लेक ठकुराई हो |
{Gadp66.15} मोहन वसीकरन चट चेटक जंत्र मंत्र सव जानैं हौ ताते भले भले सव तुमसों भले भले करि मानैं हो |
{Gadp66.16} वरनों कहा यथामति मेरी वेदउ पार न पावै हौ दास गदाधर प्रभु की महिमा गावत ही उर आवै हो |
{Gadp67.1} देषौरी व्रज की वीथनि वीथनि षेलत है हरि होरी गीत वजित्र कुलाहल कौतुक संग सषा गत कोरी |
{Gadp67.2} आईं आइ झुंडि झुंडनि मिलि अगनित गोकुल गोरी तिनमैं युवति कदंव सिरोमनि राधाजू राज किशोरी |
{Gadp67.3} वरषत ग्वाल वाल अवलन पर वूंका वंदन रोरी अरुन अकास देषि संध्या भ्रम भई मुनि मन मति भेरी हो |
{Gadp67.4} रपटत चरन कीच अरगज की केसरि कुंकुंमम निचोरी कही न जाइ गदाधर पै कुछु विध वैभव मो मति थेरी |
{Gadp68.1} जयति राधिका कृष्न सुष साधिका तरुनि मनि निति नूतन किशोरी कृष्न नव नील घन रूप की चातकी कृष्न मुष हेम किरन की चकोरी |
{Gadp68.2} कृष्न हृदै भृंग विश्राम हित पद्मिनी कृष्न दृग मृगजु वंधनु सुडोरी कृष्न अनुराग मकरंद की मधुकरी कृष्न गुनगान रस रसन वोरी |
{Gadp68.3} एक अद‍भुत अवलैकिक रीति में लषी मनस सांवल रंग अंग गोरी एर अचिरजु कहू हू न देष्यौ सुन्यों चतुर चोसठि कला तदिप भेरी |
{Gadp68.4} विमुष परवित ते चित जाको सदा तदिप करत निजु नाह की चित चोरी प्ररकृति यह गदाधर विचारत क्यों वनें महिमा अद‍भुत इतहि वुधि थेरी |